Publication: Magyar Közlöny
Issue: MK-2009-194 (Year: 2009, Number: 194)
Era: 2004-2010
Section: „(1) A magyar légtér igénybevételéért – a Magyar Köztársaságnak a 19/1993. (I. 29.) Korm. rendelettel kihirdetett
Paragraph Index: 3134

c) Az a) és b) pontban meghatározott rendelkezéseket kell alkalmazni azon repülés esetében is, amely ugyanazon a repülõtéren fejezõdik be, amelyrõl a légijármû felszállt, és a repülés folyamán közbeesõ leszállás nem történt (körrepülés), kivéve ha: ca) kizárólag egy díjszámítási körzetben végrehajtott körrepülés esetén a távolságtényezõ a repülõtér és a repülõtértõl mért legtávolabbi repülési pontig a nagy kör mentén mért kilométerek száma osztva százzal (100) és megszorozva kettõvel (2), cb) egynél több díjszámítási körzetben végrehajtott körrepülés esetén a távolságtényezõt az a) és b) pontban meghatározott feltételek szerint kell meghatározni, kivéve azt a díjszámítási körzetet, amelyben a repülõtértõl mért legtávolabbi repülési pont található. Ebben a távolságtényezõ az ezen díjszámítási körzetbe való belépés pontja és a repülõtértõl mért legtávolabbi repülési pontig a nagy kör mentén mért kilométerek, valamint ezen legtávolabbi pont, és a díjszámítási körzetbõl való kilépési pont között nagy kör mentén mért kilométerek száma osztva százzal (100).

Source: https://magyarkozlony.hu/hivatalos-lapok/b189721330e5e0d4e5fdb474fc21e98e3b3e550c/dokumentumok/1207556b9f9c4032b43cc273612e57eb6ddae082/letoltes